**Отчетен доклад на НЧ“ Михаил Дашин-1911“**

 **с.Драгушиново за 2021г**

Изминалата 2021г. беше юбилейна за нашето читалище. НЧ

„Михаил Дашин-1911“ не успя да отпразнува своята 110 годишнина заради пандемията от Ковид 19.

Месец януари започнахме с обичая Пръстенярка. Край водите на река Искър отбелязахме Топеница или Йордановден съвместно с кметството и църквата.

Февруари месец отбелязахме годишнина от смъртта на Апостола на свободата -Васил Левски с прожекция и рецитал.

Месец март чествахме Националния празник на България -Трети март с поднасяне на венец.За празника на жената изработихме картички за мама.На Сирни заговезни запалихме селската копа и си простихме.Тодоровден стана страхотен празник.Момичетата от самодейния състав помогнаха за организацията.Имаше кулинарна изложба,танци и веселие раздадохме и от курбана -рачник за здраве.

През последните години в селото не са се събирали толкова много хора на Тодоровден. Проведе се годишно отчетно събрание. На Благовец заедно с децата и тяхните майки търкаляхме питки за здраве.

През месец юни чествахме празника Свети Дух на местността Дабето. Беше раздаден курбан за здраве .

През месец август се състоя извънредно изборно събрание на което се избра и новия секретар на читалището.Чествахме събора на с.Драгушиново. Голям брой желаещи деца се включиха в програмата. Момичетата от самодейният състав изтанцуваха страхотна хореография.След тържествената част се почерпихме за страхотното представяне , а оркестър Сапарева баня весели хората .

Заради пандемията от Ковид 19 се наложи да отложим някой планирани събития,като среща на учителите от с.Драгушиново ,парти за Хелоуин,беседата на Драгушинските родове и други.

Коледната магия кара хората да са по добри .Читалището се включи в местната инициатива Направи добро , като раздаде пакети с хранителни продукти на възрастни и самотни хора.Всички дечица от с.Драгушиново получиха подарък за Коледа лично от Дядо Коледа.Той ги посети по домовете им със своята шейна от която се чуваха коледни песни.Разбира се и Снежанка беше с него.

Годината завършихме с обичая Пръстенярка.Събрахме китките с пръстени и изиграхме Васильовско хоро.

През годината редовно се провеждаха репетиций на самодейния танцов състав.Бяхме отлечени с диплома за участие в онлайн конкурс на с.Труд община Марица.

В читалището имаш лятна занимална -рисувахме , забавлявахме се и много се смяхме.

Читалищната библиотека предлага целогодишно книги .Редовно я допълваме с нови попълнения, но читателите имат интерес и към старата ни литература.

 Лили Габут

 Читалищен секретар